**รายงานการประชุมสภาเทศบาลตำบลโป่งน้ำร้อน**

**สมัยสามัญ สมัยที่ ๔ ครั้งที่ ๒ ประจำปี พ.ศ. ๒๕๖๔**

**วันที่ ๓๐ ธันวาคม ๒๕๖๔**

**ณ ห้องประชุมสภาเทศบาลตำบลโป่งน้ำร้อน ชั้น ๓**

**………………………**

**ผู้เข้าประชุม**

๑. นายสมชาย เจริญสุข ประธานสภาเทศบาล

๒. นายวิวัฒน์ วิสุทธิ์ รองประธานสภาเทศบาล

๓. นายสมพงษ์ ศรีหนูขำ สมาชิกสภาเทศบาล

๔. นายชะนะวรรณ ธรรมคงทอง สมาชิกสภาเทศบาล

๕. นายบุญชู กวางทอง สมาชิกสภาเทศบาล

๖. นายดำรงค์ กวางทอง สมาชิกสภาเทศบาล

๗. นายยุทธศักดิ์ กวางทอง สมาชิกสภาเทศบาล

๘. นายพรพงษ์ วรรณบุตร สมาชิกสภาเทศบาล

๙. นายฉลาด สายแก้ว สมาชิกสภาเทศบาล

๑๐. นางสาวดาวประกาย สายแก้ว สมาชิกสภาเทศบาล

1๑. นายสมควร มิตรวิเชียร สมาชิกสภาเทศบาล

๑๒. นายประคอง ชะแมบ สมาชิกสภาเทศบาล

**ผู้เข้าร่วมประชุม**

๑. นายพินิจ เพชรน่าชม นายกเทศมนตรี

2. นายบุญมี ชะแมบ รองนายกเทศมนตรี

๓. นายสุรินทร์ แสงสาย รองนายกเทศมนตรี

๔. นายชัยสิทธิ์ อินทร์เอี่ยม เลขานุการนายกเทศมนตรี

๕. นายเศกสรรค์ แก้วเชื้อ ปลัดเทศบาล

6. ว่าที่ ร.ต.หญิงภูมิขวัญ ห่างภัย เลขานุการสภาเทศบาล

7. นางดาราธร รักความชอบ ผู้อำนวยการกองคลัง

8. นางสาวขนิษฐา นะภาโชติ หัวหน้าฝ่ายบริหารงานคลัง

9. นางดวงใจ ประคองศักดิ์ หัวหน้าฝ่ายพัฒนารายได้

10. พ.จ.อ.ฉิมาชัย ชาเบาะ หน.ฝ่ายบริหารงานทั่วไป

11. นายจิรพงค์ แสวงการ ผู้จัดการการประปาส่วนภูมิภาค สาขาจันทบุรี

12. นายกฤษตินันท์ อัตถาหาร ประชาสัมพันธ์การประปาส่วนภูมิภาค สาขาจันทบุรี

-๒-

**เริ่มประชุม เวลา ๑๐.๐๐ น.**

นายสมชาย เจริญสุข เมื่อสมาชิกมาครบองค์ประชุมแล้ว ผมขออนุญาตเปิดประชุมสภาเทศบาล

ประธานสภาเทศบาล ตำบลโป่งน้ำร้อน สมัยสามัญ สมัยที่ ๔ ครั้งที่ 2 ประจำปี พ.ศ.๒๕๖๔

**ระเบียบวาระที่ ๑ เรื่อง ที่ประธานแจ้งให้ที่ประชุมทราบ**

**-ไม่มี-**

**ระเบียบวาระที่ 2 เรื่อง รับรองรายงานการประชุมสภาเทศบาลตำบลโป่งน้ำร้อน**

**สมัยสามัญ สมัยที่ 4 ประจำปี พ.ศ.๒๕๖๔ เมื่อวันที่ 14 ธันวาคม ๒๕๖๔**

นายสมชาย เจริญสุข สำหรับรายงานการประชุมดังกล่าว เลขานุการสภาเทศบาล ได้จัดส่งให้สมาชิกสภา

ประธานสภาเทศบาล เทศบาลทุกท่านตรวจสอบล่วงหน้าแล้ว มีท่านใดจะเพิ่มเติม แก้ไข เปลี่ยนแปลง ข้อความในรายงานการประชุม ขอเชิญครับ

**-ไม่มี-**

นายสมชาย เจริญสุข ถ้าไม่มีสมาชิกท่านใด เพิ่มเติม แก้ไข เปลี่ยนแปลง ข้อความในรายงานการประชุม

ประธานสภาเทศบาล ผมขอมติที่ประชุมนี้ว่า ท่านใดเห็นสมควรรับรองรายงานการประชุมสภาเทศบาล

สมัยสามัญ สมัยที่ 4 ประจำปี พ.ศ.๒๕๖๔ เมื่อวันที่ 14 ธันวาคม ๒๕๖๔

โปรดยกมือครับ

**(สมาชิกยกมือให้ความเห็นชอบ)**

**มติที่ประชุม ที่ประชุมมีมติเห็นชอบ รับรองรายงานการประชุมสภาเทศบาล สมัยสามัญ**

**สมัยที่ 4 ประจำปี พ.ศ.๒๕๖๔ เมื่อวันที่ 14 ธันวาคม ๒๕๖๔**

**ระเบียบวาระที่ ๓ เรื่อง เรื่องกระทู้ถาม**

**-ไม่มี-**

**ระเบียบวาระที่ ๔ เรื่องที่คณะกรรมการสภาท้องถิ่นตั้งขึ้นพิจารณาเสร็จแล้ว**

**-ไม่มี-**

**ระเบียบวาระที่ ๕ เรื่อง เพื่อพิจารณา**

**๕.๑ ญัตติการโอนพัสดุของกองการประปาเทศบาลตำบลโป่งน้ำร้อน**

**ให้การประปาส่วนภูมิภาค**

นายสมชาย เจริญสุข วันนี้จึงได้เชิญผู้แทนการประปาส่วนภูมิภาค สาขาจันทบุรี มาร่วมประชุมชี้แจงประธานสภาเทศบาลฯ ในรายละเอียดต่างๆ ขอเชิญครับ

นายจิรพงค์ แสวงการ เรียนท่านประธานสภาเทศบาลตำบลโป่งน้ำร้อน ท่านสมาชิกสภาเทศบาล

ผู้จัดการการประปาฯ ผู้บริหารเทศบาลตำบลโป่งน้ำร้อน ผมนายจิรพงค์ แสวงการ ผู้จัดการการประปา

ส่วนภูมิภาค สาขาจันทบุรี ผมขออนุญาตนำเรียนชี้แจงการถ่ายโอนกิจการ

การประปา ดังนี้ครับ

- ตามที่เทศบาลตำบลโป่งน้ำร้อนและการประปาส่วนภูมิภาค ได้มีข้อตกลงที่จะ

ถ่ายโอนกิจการการประปาของเทศบาลตำบลโป่งน้ำร้อนมาให้การประปา-

ส่วนภูมิภาครับไปดำเนินการบริหารจัดการจำหน่ายน้ำให้กับประชาชน

ซึ่งการประปาส่วนภูมิภาคจะเดินท่อเมนต์ส่งน้ำจากอ่างเก็บน้ำคลองพระพุทธ

โดยใช้งบประมาณของการประปาส่วนภูมิภาคเอง ซึ่งการประปาฯได้ดำเนินการ

-3-

เสร็จเรียบร้อยแล้ว โดยเป็นการเดินระบบจ่ายน้ำใหม่ (ไม่ใช้ของเทศบาล) และ รับโอนบัญชีผู้ใช้น้ำเดิมของเทศบาลที่ท่อส่งน้ำของการประปาฯ วางผ่าน จำนวน

๙๐๐ กว่าราย มาเพื่อดำเนินการติดตั้งมิเตอร์จ่ายน้ำ โดยไม่ต้องเสียค่าใช้จ่าย

ในการติดตั้ง ซึ่งการประปาส่วนภูมิภาคสาขาจันทบุรี ได้ของบประมาณมาใช้

ในการดำเนินการติดตั้งมิเตอร์น้ำทั้งหมด ซึ่งการของบประมาณมาดำเนินการ

ในขณะนี้ยังไม่ได้รับการอนุมัติงบประมาณมาดำเนินการจึงทำให้เกิดความล่าช้า

ในการจ่ายน้ำสู่บ้านเรือนประชาชนในพื้นที่ดังกล่าว ซึ่งได้ทราบจากเทศบาลตำบลโป่งน้ำร้อนว่า ในช่วงฤดูแล้งตั้งแต่เดือนกุมภาพันธ์ จนถึงมิถุนายน ของทุกปี เทศบาลไม่มีน้ำดิบเพียงพอในการผลิตน้ำประปา เนื่องจากแหล่งน้ำที่ใช้ผลิตน้ำประปาเป็นแหล่งน้ำจากภูเขาจะมีเพียงพอในช่วงฤดูฝน ส่วนในช่วงฤดูแล้งจะขาดแคลนน้ำที่จะผลิตน้ำประปา ประชาชนได้รับความเดือดร้อน เพื่อเป็นการแก้ไขปัญหาดังกล่าวจึงควรนำน้ำดิบที่ต่อจากอ่างเก็บน้ำคลองพระพุทธ ของการประปาส่วนภูมิภาค ที่ดำเนินการวางท่อส่งน้ำแล้วที่พร้อมจะจ่ายน้ำต่อเข้ากับท่อเมนต์

ส่งน้ำเดิมของเทศบาลฯ แล้วสูบขึ้นหอสูงที่มีอยู่จำหน่ายไปยังบ้านเรือนประชาชนจะเร็วกว่ารองบประมาณที่ขอ แต่เนื่องจากยังไม่มีข้อตกลงในการถ่ายโอนทรัพย์สินดังกล่าว จึงมีความจำเป็นต้องเสนอขอความเห็นชอบจากสภาเทศบาลฯ ตามระเบียบต่อไป

นายพินิจ เพชรน่าชม เรียนท่านประธานสภาเทศบาล ท่านสมาชิกสภา ท่านผู้เข้าร่วมประชุม ตามที่นายกเทศมนตรีฯ ท่านผู้จัดการการประปาส่วนภูมิภาค สาขาจันทบุรี ได้นำเรียนชี้แจงมานั้น ผม

เห็นว่าเป็นแนวทางที่จะสามารถแก้ไขปัญหาการขาดแคลนน้ำเพื่ออุปโภคบริโภค

ได้ และอาจทันกับการแก้ไขในช่วงฤดูแล้งที่จะมาถึงนี้ และเพื่อให้เป็นไปตาม

ระเบียบกฎหมาย ผมจึงเสนอญัตติการถ่ายโอนทรัพย์สินของกองการประปา

เทศบาลตำบลโป่งน้ำร้อน เพื่อโอนให้การประปาส่วนภูมิภาคนำไปใช้ในการ

บริหารกิจการการประปาที่เทศบาลตำบลโป่งน้ำร้อนจะถ่ายโอนไปให้การประปา

ส่วนภูมิภาค รายละเอียดการโอนทรัพย์สินดังนี้

1. สถานที่ตั้งระบบประปา จำนวน ๑ แห่ง ขนาดกว้าง ๒๗ เมตร ยาว ๒๓ เมตร

เนื้อที่โดยประมาณ ๖๒๐ ตารางเมตร (ตั้งอยู่บริเวณสระน้ำข้างสำงานเทศบาล

หมู่ที่ ๑ ต.ทับไทร)

1. หอถังจ่ายน้ำประปา (ถังแชมเปญ) จำนวน ๑ ถัง
2. ถังเก็บน้ำคอนกรีตเสริมเหล็กขนาด ไม่น้อยกว่า ๒๐๐ ลบ.ม. จำนวน ๓ ถัง

(ขนาด ๙ x ๙ x ๒.๕ เมตร)

1. ท่อเมนต์จ่ายน้ำประปา (เฉพาะท่อเมนต์ที่ต่อจ่ายน้ำจากถังจ่ายน้ำประปา

ถังที่โอนตาม ข้อ ๒)

จึงนำเสนอเพื่อขอความเห็นชอบ มายังสภาเทศบาลตำบลโป่งน้ำร้อนเพื่อโปรด

พิจารณา ต่อไป

นายสมชาย เจริญสุข ตามที่ท่านนายกเทศมนตรีได้ยื่นญัตติการโอนพัสดุของกองการประปา

ประธานสภาเทศบาลฯ เทศบาลตำบลโป่งน้ำร้อนให้การประปาส่วนภูมิภาค นำไปใช้ในการบริหารกิจการ

การประปาที่เทศบาลตำบลโป่งน้ำร้อนจะถ่ายโอนกิจการไปให้การประปา-

ส่วนภูมิภาคไปบริหารจัดการ ตามรายละเอียดที่ท่านนายกเทศมนตรี ได้นำเสนอ

-4-

จำนวน ๔ รายการ นั้น มีสมาชิกสภาเทศบาล ท่านใดมีข้อสงสัยหรือข้อคิดเห็น

จะเสนอเพิ่มเติมหรือไม่ ขอเชิญครับ

นายฉลาด สายแก้ว เรียนท่านประธานสภาเทศบาล ท่านสมาชิกสภาเทศบาล ผู้บริหารเทศบาล ครับ

สมาชิกสภาฯ เขต ๒ ผมนายฉลาด สายแก้ว สมาชิกสภาเทศบาลเขต ๒ ผมอยากสอบถามว่า การโอน

พัสดุตามที่ท่านนายเทศมนตรี นำเรียนดังกล่าวข้างต้น ทางการประปาส่วนภูมิภาค

จะมีค่าชดเชยหรือค่าเช่าพัสดุที่ถ่ายโอนไปหรือไม่ครับ เนื่องจากการประปา-

ส่วนภูมิภาคนำไปบริหารจัดการเชิงพาณิชย์ คือคิดค่าน้ำจากผู้ใช้น้ำประปา

ซึ่งเทศบาลโอนพัสดุไปให้โดยไม่มีค่าตอบแทน เทศบาลฯจะเสียประโยชน์หรือไม่

นายเศกสรรค์ แก้วเชื้อ เรียนท่านประธานสภาเทศบาล ท่านสมาชิกสภา ท่านผู้บริหาร ผมนายเศกสรรค์ ปลัดเทศบาลฯ แก้วเชื้อ ปลัดเทศบาลตำบลโป่งน้ำร้อน การจำหน่ายพัสดุ ตามระเบียบกระทรวง

การคลัง ว่าด้วยการจัดซื้อจัดจ้างและการบริหารพัสดุภาครัฐ พ.ศ.๒๕๖๐ ข้อ ๒๑๕

(๓) กำหนดให้การจำหน่ายพัสดุสามารถดำเนินการโดยการโอนให้แก่หน่วยงาน

ของรัฐหรือองค์กรสถานสาธารณกุศลตามมาตรา ๔๗ (๗) แห่งประมวลรัษฎากร

ทั้งนี้ให้มีหลักฐานการส่งมอบไว้ต่อกัน ดังนั้นการโอนพัสดุให้การประปาส่วนภูมิภาค

ซึ่งเป็นหน่วยงานรัฐ สามารถดำเนินการได้

นายสมชาย เจริญสุข มีสมาชิกท่านอื่นที่จะสอบถามอีกหรือไม่ครับ ถ้าไม่มีผมจะขอมติที่ประชุมว่า ประธานสภาเทศบาลฯ ตามที่นายกเทศมนตรีตำบลโป่งน้ำร้อน ได้เสนอญัตติเพื่อขอความเห็นชอบให้โอน

พัสดุของกองการประปาเทศบาลตำบลโป่งน้ำร้อน จำนวน ๔ รายการ ไปให้

การประปาส่วนภูมิภาค ขอให้สมาชิกสภาเทศบาลได้โปรดลงมติ หากเห็นชอบ

ให้โอนได้โปรดยกมือครับ

**มติที่ประชุม ที่ประชุมมีมติเห็นชอบ**

**๕.๒ ญัตติให้ประปาหมู่บ้านโอนกิจการให้การประปาส่วนภูมิภาค จำนวน**

**๒ หมู่บ้าน**

นายสมชาย เจริญสุข ผมขอให้ท่านนายกเทศมนตรีแถลงรายละเอียดด้วยครับ

ประธานสภาเทศบาลฯ

นายพินิจ เพชรน่าชม เรียนท่านประธานสภาเทศบาล ท่านสมาชิก ผมนายพินิจ เพชรน่าชม นายกเทศมนตรี นายกเทศมนตรีตำบลโป่งน้ำร้อน ตามที่ได้เสนอญัตติให้โอนประปาหมู่บ้านให้

การประปาส่วนภูมิภาค โดยจ่ายน้ำจากท่อส่งน้ำของการประปาส่วนภูมิภาค

ที่วางท่อผ่านหมู่บ้าน เชื่อมเข้าระบบของประปาหมู่บ้านเพื่อจำหน่ายน้ำประปาให้กับประชาชน จำนวน ๒ หมู่บ้าน เนื่องจากมีหมู่บ้านที่มีระบบประปาหมู่บ้าน จำนวน ๒ แห่ง ที่ได้ยื่นความประสงค์ที่จะขอให้การประปาส่วนภูมิภาค มาดำเนินการเชื่อมต่อท่อส่งน้ำ (ท่อเมนต์) เพื่อจ่ายเข้าระบบของประปาหมู่บ้าน

หมู่ที่ ๑ และ หมู่ที่ 2 ตำบลโป่งน้ำร้อน ซึ่งการประปาส่วนภูมิภาคได้ขยายท่อส่งน้ำ(ท่อเมนต์) จากอ่างเก็บน้ำ คลองพระพุทธไปยังพื้นที่ หมู่ที่ ๑ หมู่ที่ ๒ และหมู่ที่ 6 ตำบลโป่งน้ำร้อน และได้ดำเนินการแล้วเสร็จพร้อมที่จะเปิดให้บริการจำหน่ายน้ำให้กับประชาชนแล้ว ซึ่งทางหมู่บ้านได้ผ่านการจัดประชุมเวทีประชาคมของหมู่บ้านเรียบร้อยแล้ว ผมเห็นว่าน่าจะเป็นการแก้ไขการขาดแคลนน้ำเพื่ออุปโภคบริโภคให้กับประชาชนได้เป็นอย่างดี จึงได้เสนอญัตติขอความเห็นชอบต่อ

สภาเทศบาล ครับ

-5-

นายสมชาย เจริญสุข ตามที่นายกเทศมนตรีตำบลโป่งน้ำร้อนได้เสนอญัตติเพื่อขอความเห็นชอบให้

ประธานสภาฯ การประปาส่วนภูมิภาคเข้ามาเชื่อมท่อส่งน้ำเข้าระบบของประปาหมู่บ้านเพื่อ

จำหน่ายน้ำประปาให้กับประชาชน จำนวน ๒ หมู่บ้าน ผมขอมติที่ประชุมว่า

ท่านใดเห็นสมควรให้ความเห็นชอบโปรดยกมือครับ

**มติที่ประชุม ที่ประชุมมีมติเห็นชอบ**

**๕.๓ ญัตติขออนุมัติโอนเงินงบประมาณเพิ่ม เงินอุดหนุนเฉพาะกิจ โครงการ**

**ก่อสร้างถนนคอนกรีตเสริมเหล็กสายบ่อขยะ หมู่ที่ ๑ ตำบลทับไทร**

**ขนาดกว้าง 6.00 เมตร ยาว 500.00 เมตร หนา 0.15 เมตร หรือพื้นที่ก่อสร้างไม่น้อยกว่า 3,000 ตารางเมตร**

นายสมชาย เจริญสุข ตามที่ท่านนายกเทศมนตรีตำบลโป่งน้ำร้อนได้เสนอญัตติโอนเงินงบประมาณเพิ่ม

ประธานสภาฯ เงินอุดหนุนเฉพาะกิจ โครงการก่อสร้างถนนคอนกรีตเสริมเหล็กสายบ่อขยะ

หมู่ที่ ๑ ตำบลทับไทร อำเภอโป่งน้ำร้อน จังหวัดจันทบุรี ขนาดกว้าง ๖.00 เมตร ยาว ๕๐๐.00 เมตร หนา ๐.๑๕ เมตร หรือพื้นที่ก่อสร้างไม่น้อยกว่า ๓,๐๐๐ ตารางเมตร พร้อมติดตั้งป้ายโครงการ (ตามแบบแปลนของเทศบาลตำบล

โป่งน้ำร้อน) เป็นเงินงบประมาณ ๑8๑,0๐๐ บาท ขอให้ท่านนายกเทศมนตรีฯ ชี้แจงรายละเอียดด้วยครับ

นายพินิจ เพชรน่าชม เรียนประธานสภาเทศบาล ท่านสมาชิกสภาเทศบาล ผมนายพินิจ เพชรน่าชม นายกเทศมนตรีฯ นายกเทศมนตรีตำบลโป่งน้ำร้อน ขอชี้แจงรายละเอียดการโอนงบประมาณดังนี้

ตามที่เทศบาลตำบลโป่งน้ำร้อน ได้รับอนุมัติงบประมาณเงินอุดหนุนเฉพาะกิจ

โครงการก่อสร้างถนนคอนกรีตเสริมเหล็กสายบ่อขยะ หมู่ที่ ๑ ตำบลทับไทร

อำเภอโป่งน้ำร้อน จังหวัดจันทบุรี ขนาดกว้าง ๖.00 เมตร ยาว ๕๐๐.00 เมตร

หนา ๐.๑๕ เมตร หรือพื้นที่ก่อสร้างไม่น้อยกว่า ๓,๐๐๐ ตารางเมตร พร้อมติดตั้งป้ายโครงการ (ตามแบบแปลนของเทศบาลตำบลโป่งน้ำร้อน) เป็นเงิน ๑,๙๑๙,๐๐๐.- บาท นั้น เนื่องจากในช่วงที่ทำประมาณราคาเป็นช่วงนานหลายเดือนแล้ว เมื่อได้รับอนุมัติ กองช่างได้ประมาณการใหม่เมื่อวันที่ ๑๕ ธันวาคม ๒๕๖๔ ได้ราคา ๒,๑๐๐,๐๐๐.- บาท เนื่องจากราคาค่าวัสดุก่อสร้างมีราคาสูงกว่าตอนประมาณการของบประมาณ จึงไม่สามารถดำเนินการได้ จึงมีความจำเป็น

ต้องขอโอนงบประมาณเพิ่มเติมจำนวน ๑๘๑,๐๐๐.- บาท

**๕.4 เรื่องเลขานุการสภาเทศบาล ลาออก**

นายสมชาย เจริญสุข ตามที่ ว่าที่ร้อยตรีหญิง ภูมิขวัญ ห่างภัย เลขานุการสภาเทศบาลตำบลโป่งน้ำร้อน

ประธานสภาฯ ได้ยื่นหนังสือลาออกจากตำแหน่งเลขานุการสภาเทศบาลตำบลโป่งน้ำร้อน

เนื่องจากได้โอนย้ายไปดำรงตำแหน่ง นิติกรชำนาญการ ที่สำนักงานเทศบาลตำบล บางเสร่ จังหวัดชลบุรี ซึ่งวันนี้เป็นวันสุดท้ายที่จะปฏิบัติหน้าที่เลขานุการ-

สภาเทศบาล จึงต้องมีการเลือกเลขานุการคนใหม่มาทำหน้าที่ และเพื่อให้การ

คัดเลือกบุคคลที่จะมาดำรงตำแหน่งที่มีความรู้ความสามารถและเหมาะสมที่จะ

มาปฏิบัติหน้าที่ ผมเห็นว่าควรจะเลือกกันในคราวประชุมครั้งต่อไป ส่วนระหว่าง

ที่ยังไม่มีเลขานุการสภา ผมขอให้ท่านนายกเทศมนตรี ได้โปรดมอบหมาย

งานกิจการสภาของสำนักปลัดเทศบาล ทำหน้าที่ในส่วนงานธุรการไปพลางก่อน

**มติที่ประชุม ที่ประชุมมีมติเห็นชอบ**

-6-

**ระเบียบวาระที่ 6 เรื่องอื่นๆ**

นายสมชาย เจริญสุข มีสมาชิกท่านใดจะเสนอเรื่องอื่นต่อที่ประชุมหรือไม่ ขอเชิญครับ

ประธานสภาฯ

นายวิวัฒน์ วิสุทธิ์ เรียนท่านประธานสภาเทศบาล ท่านสมาชิก ท่านนายกเทศมนตรี ผมนายวิวัฒน์ สมาชิกสภาเทศบาลเขต ๒ วิสุทธิ์ สมาชิกสภาเทศบาลเขต ๒ ผมขอเสนอเรื่องอื่นๆ จำนวน ๒ เรื่องดังนี้

(๑) บ้านพญากำพุช หมู่ที่ ๒ เสนอของบประมาณจัดซื้อเหล็กแป๊ปจัดทำเสาประตู

ฟุตบอลที่สนามกีฬาบ้านพญากำพุช

1. ขอรถแม็คโคเพื่อกั้นน้ำในลำคลองช่วงฤดูแล้ง สำหรับปีนี้ขอให้ออกดำเนินการ

ให้เร็วหน่อย เพราะถ้าช้าอาจไม่ทันน้ำในคลองจะแห้ง

นายฉลาด สายแก้ว เรียนท่านประธานสภาเทศบาล ท่านสมาชิก ผมนายฉลาด สายแก้ว สมาชิกสภาสมาชิกสภาเทศบาล เขต ๒ เทศบาลเขต ๒ ตามที่ผมได้เสนอขอไม้เพื่อกั้นประตูฝายน้ำล้นบ้านทุ่งม่วง ขอให้

เร่งรัดการจัดหาไม้ด่วนครับ เพราะขณะนี้ยังไม่ได้ดำเนินการ

นายสมชาย เจริญสุข มีสมาชิกท่านใดจะเสนออีกหรือไม่ครับ ถ้าไม่มี ผมขอให้นายกเทศมนตรี ตอบประธานสภาเทศบาลฯ ชี้แจงให้สมาชิกทราบด้วยครับ

นายพินิจ เพชรน่าชม เรียนท่านประธานสภาเทศบาล ท่านสมาชิกสภา ผมนายพินิจ เพชรน่าชม นายกเทศมนตรีฯ นายกเทศมนตรี ผมขออนุญาตชี้แจงประเด็นที่สมาชิกสภาเทศบาลสอบถามดังนี้

(๑) เรื่องสนามกีฬา ที่ขอเหล็กแป๊ป ผมจะดำเนินการให้ครับ

1. เรื่องการใช้เครื่องจักร (รถแม็คโค) กั้นคลองเพื่อชะลอน้ำ ปีนี้เราจะใช้

รถแม็คโค จำนวน ๒ คัน และจะเริ่มดำเนินการหลังปีใหม่ ขอให้ท่านสมาชิกสำรวจสถานที่จะดำเนินการแจ้งกองช่างด้วยครับ จะได้จัดทำแผนในการดำเนินการ

1. เรื่องไม้กั้นประตูฝาย ขณะนี้ให้กองช่างออกไปวัดขนาดและจำนวนไม้ที่จะใช้

แล้วครับ ซึ่งเทศบาลจะได้จัดหาตามขนาดและจำนวนให้เร็วที่สุด

1. เรื่องทราย/กระสอบทรายที่จะนำไปกักน้ำตามคลองปีนี้แจ้งให้ประชาชน

มากรอกทรายที่สำนักงานเทศบาลเหมือนปีที่แล้วครับ ขอให้ท่านสมาชิกช่วยประชาสัมพันธ์ให้ประชาชนทราบด้วยครับ

**มติที่ประชุม ที่ประชุมรับทราบ**

นายสมชาย เจริญสุข มีท่านสมาชิกท่านใดมีข้อสงสัยหรือเสนอปัญหาอื่นๆเพิ่มเติมหรือไม่ครับ ถ้าไม่มี ประธานสภาเทศบาลฯ ประกอบกับการประชุมได้ประชุมครบถ้วนทุกระเบียบวาระการประชุมแล้ว ผม

ขอปิดประชุมครับ

**เลิกประชุมเวลา ๑๒.๐๐ น.**

(ลงชื่อ) ว่าที่ร้อยตรีหญิง ผู้บันทึกรายงานการประชุม

(ภูมิขวัญ ห่างภัย)

เลขานุการสภาเทศบาล

-7-

คณะกรรมการตรวจรายงานการประชุมได้ร่วมกันตรวจรายงานการประชุมครั้งนี้ เมื่อวันที่.............................................................................เห็นว่าถูกต้องเรียบร้อย

(ลงชื่อ) ประธานกรรมการ

(นายบุญชู กวางทอง)

(ลงชื่อ) กรรมการ

(นางสาวดาวประกาย สายแก้ว)

(ลงชื่อ) กรรมการและเลขานุการ

(นายชะนะวรรณ ธรรมคงทอง)

สภาเทศบาลตำบลโป่งน้ำร้อน ได้มีมติรับรองรายงานการประชุมสภาเทศบาลตำบลโป่งน้ำร้อน สมัยสามัญ สมัยที่ ๔ ครั้งที่ 2 ประจำปี พ.ศ.๒๕๖๔ วันที่ 30 ธันวาคม พ.ศ.๒๕๖๔ เมื่อวันที่ .........................................................

(ลงชื่อ) ประธานสภาเทศบาล

(นายสมชาย เจริญสุข)